Kerčský prieliv

Kerčský prieliv (po rusky Керченский пролив - Kerčenskij proliv) je prieliv medzi Čiernym a Azovským morom, zvieraný Tamanským polostrovom na východe a Kerčským polostrovom (ktorý je súčasťou Krymského polostrova) na západe. Prieliv je široký 4,5 až 15 km a hlboký maximálne 18 m. Zo severu na juh prielivom prechádza hranica medzi Ukrajinou a Ruskom. 

Dňa 23. októbra 2003 sa stal prieliv predmetom sporu medzi týmito dvomi štátmi, z ktorých Rusko začalo so stavbou hrádze z Tamanského polostrova k malému ostrovu Tuzla.

Po pričlenení Krymu k Rusku v roku 2014 začala ruská strana so stavbou mostu spájajúceho Krym s Tamanským polostrovom. Tzv. Krymský most bol otvorený pre osobnú dopravu v máji 2018.

 Referencie 

 Iné projekty 

Kategória:Morské prielivy a úžiny
Kategória:Prielivy v Stredozemnom mori
Kategória:Čierne more
Kategória:Azovské more
Kategória:Geografia Krasnodarského kraja